Aalborg Stiftstidende, 1831-06-11
Den polskerussiske Krig. Om Kjempeslaget ved Ostrolenka haves nu forskjellige Beretninger fra begge de fjendtlige Partier, der naturligviis afvige noget fra hverandre, men dog i det Væsentlige stadfæste den allerede med forrige Post ankomne og i næstforegaaende Nummer af denne Tidende indførte. De tilskrive sig vel begge Seiren, men ere dog enige i at erkjende deres Modstanderes Tapperhed. Saaledes omtaler de varschauske Blade udtrykkelig Russernes Bravour ved denne Leilighed, og en Skrivelse fra Ostrolenka af 27de Mai, som det lader, fra en russisk Officeer, siger, at man ikke kan forestille sig, hvor stor den gjensidige Forbittrelse var. Hvad vi igaar saae, overstiger alt hvad man kan forestille sig af mennestelig Tapperhed. Det, hvori de mest afvige fra hverandre er Angivelsen af de Faldnes og Saaredes Antal. Medens Polakkerne nemlig kun angive deres Tab til 4000 Mand og Statstidenden endog erklærer, at dette Tal ved en nøiagtig Undersøgelse er befunden for høit, sige Russerne, at Polakkernes Tab maa være meget større, ja uhyre, og i den preussiske Statstidende angives det med megen Præcision til 10000 Mand, hvoriblandt 30 Stabsofficerer og 225 andre Officerer. Deres eget Tab erklærer Russerne vel for betydeligt men angiver ikke dets Størrelse. Navnene paa de faldne eller saarede russiske Generaler ere Nassakin, Manderstern, Childers og Bystrøm, hvilken sidste dog kun blev let saaret. Navnene paa de faldne polske Generaler er forhen anført. Skrzinecki selv blev vel neppe saaret, som en russisk Beretning siger (idet mindste maa dette have været meget ubetydeligt) men han fik et Par Kugler gjennem sin Overkjole. Russerne paastaae at have gjort 1500 Mand til Fanger; dette benægter den polske Generalissimus i sin Rapport til Regjeringen. J hvor blodigt altsaa endog dette Slag har været, maa det dog tillige vist nok ansees for uafgiørende og ligner saaledes meget det i sin Tid saa navnkundige Slag ved Eylau. At Skrzinecki selv maa ansee Polakkernes Tab for meget betydeligt, sees bedst deraf, at han, efterat have overdraget Chefen for den Varschauer Nationalgarde Grev Ostrovski at meddele Kamrene en kort Beretning om Slaget tillige lod yttre, at hans eneste Bekymring var, at han frygtede for, at Nationen for Fremtiden ikke skulde have den fulde Tillid til ham, hvilken Yttring Kamrene besvarede med et gjentaget Generalissimus leve!" Paa den anden Side seer man intet Spor til, at Russerne giør Mine til at nærme sig Varschau eller forfølge deres formeentlige Seir. Tvertimod har ifølge de nyeste Efterretninger fra den Egn, hvor Slaget stod, Diebitsch afbrændt Broen ved Ostrolenka den 28de, hvorpaa han, efter at have detascheret et Corps til Litthauen, atter er gaaet over Bug ind i Podlachien i Nærheden af sin forrige Stilling. Fra Litthauen vil man altsaa formodentlig kunne vente Efterretninger af Betydenhed, og det kommer meget an paa, om de dertil detascherede polske Corps, der skal udgjøre ialt 12000 Mand, kunne faae Leilighed til at forene sig med Jnsurgenterne der, som det, selv efter den preussiske Statstidende, endnu ikke er lykkedes Russerne at undertvinge, og som tildeels allerede skulle være i Begreb med at gaae over Niemen ind i den polske Kreds Augustovo.